**Mellerup Børnehus, Fri-og Efterskole**

**Formål**

* At bidrage til børns almendannelse, samt give dem mod på livet og lyst til at tilegne sig viden og færdigheder med afsæt i et grundtvig-koldsk skole- og menneskesyn.
* At fremme børns trivsel og læring gennem trygge og pædagogiske læringsmiljøer, hvor legen er det grundlæggende. Det pædagogiske virke tager udgangspunkt i barnets alder og udvikling og foregår i tæt samarbejde med forældrekredsen.
* Skolens virke skal forberede børnene til at leve i et samfund med frihed og folkestyre samt udvikle og styrke deres demokratiske dannelse og deres kendskab til og respekt for grundlæggende friheds- og menneskerettigheder, herunder ligestilling mellem kønnene.

**Værdigrundlag**

* At skabe et forpligtende fællesskab, hvor alle regnes for ligeværdige, og hvor det enkelte menneske har ansvar og frihed inden for fællesskabets rammer.
* At det enkelte menneske regnes for et sammensat individ, hvor man ser mangfoldighed og forskellighed som en styrke.
* At institutionen lever i et samspil mellem tradition og fornyelse, og at vi forholder os både til vores kulturarv og til den tid, vi lever i.
* At fremme aktiv medvirken og ansvarlighed i fællesskaber og demokratiske samfund